по-скъп от другия, но всъщност е по-евтин. Тези двама производители износители посочиха, че Комисията следва да коригира нормалната стойност по КНП с цел по-голямо „съответствие“ с предполагаемите разходи за използваните материали и части.
 (51)
 Това твърдение беше отхвърлено, тъй като нормалната стойност се определя въз основа на действително платените цени в Съюза за сходния продукт. Всеки електрически велосипед е съставен от множество компоненти, които, заедно с други фактори, определят продажната цена. Общият ефект на тези компоненти и фактори може да надхвърли въздействието на разликите в цените за един конкретен компонент, както твърдят и двамата производители износители. Тези двама производители износители не поискаха корекция за разлики във физическите характеристики съгласно член 2, параграф 10, буква а) от регламента.
 (52)
 Поради това съображения 104 — 106 от временния регламент се потвърждават.
 (53)
 След окончателното разгласяване двама производители износители представиха твърдението, че обяснението, предоставено в съображение 51, е недостатъчно. Тези производители износители дадоха примери с два КНП, които се различават само по нивото на мощност на спомагателния двигател. В този пример КНП с по-ниска мощност на спомагателния двигател попада в диапазона на по-високата нормална стойност, отколкото КНП с по-висока мощност на спомагателния двигател.
 (54)
 Комисията отбеляза, че тази ситуация не е типична за нормалната стойност, използвана в настоящото разследване, тъй като в повечето случаи в диапазона на нормалната стойност попадат по-скъпите характеристики на КНП. Всъщност средната нормална стойност на КНП с по-високо равнище на подпомагане е с 60,8 % по-висока от КНП с по-ниско равнище на подпомагане. Ситуацията, посочена в съображение 53, може да възникне, без да се нарушава надеждността на тази нормална стойност за целите на обективното сравнение, тъй като нормалната стойност се определя въз основа на продажбите в Съюза на множество производители от Съюза. Тези продажби сами по себе си включват разликите в цените, в зависимост от конкретните модели, които имат отражение върху цената за КНП в комбинацията от продажби. Също така, когато е представена като диапазони, в някои случаи нормалната стойност на разглеждания продукт изглежда увеличава разликата в цените. Това е така, защото два КНП с много малка разлика в цените могат да бъдат показани в два различни диапазона, ако техните цени се близки до границите на диапазона.
 (55)
 Поради липсата на други твърдения относно нормалната стойност, изложеното в съображения 104 — 106 от регламента за временните мерки се потвърждава.
 3.3. Експортна цена
 (56)
 Поради липсата на други коментари относно експортната цена, изложеното в съображения 107 — 109 от регламента за временните мерки се потвърждава.
 3.4. Сравнение
 (57)
 Един производител износител заяви, че Комисията не следва да приспада извършените разходи за кредити между производителя и неговите свързани търговски дружества в Европа. Това твърдение беше прието. Това доведе до корекция на експортната цена в размер на по-малко от 1 %.
 (58)
 Същият производител износител попита дали нормалната стойност включва разходи за опаковане и ако е така, дали сравнението с експортната цена се прави между опаковани продукти. Това твърдение беше прието за всички производители износители, тъй като нормалната стойност беше определена въз основа на опаковани сходни продукти. Това доведе до корекция на